Mavlono Mo'miniy. Mavlono Moʻminiy (XV asr) – samarqandlik forsiynavis shoir. Nomi “Majolis un-nafois”ning oltinchi majlisida tilga olinadi. Alisher Navoiy uning “Xalosiya” xonaqohida tahsil olishi, muloyim taʼbga ega ekani, ismi Abdulmoʻmin boʻlganligi uchun shunday taxallus bilan ijod qilishini taʼkidlaydi. “Majolis un-nafois”da uning quyidagi bayti keltirilgan:Bikusho dahanki, noʻshi laboʻ noʻshxand ham, To qiymati shakkar shikani, narxi qand ham. (Mazmuni: Ogʻzingni ochgil, shirin labingdan shirin kulgingni koʻrsatib shakarning qiymatini, qandning narxini tushirgil).